wannaphong/clean_thaiwikipedia huggingface dataset:
# แฮร์รี สไตลส์
แฮร์รี เอ็ดเวิร์ด สไตลส์ (เกิด 1 กุมภาพันธ์ ค.ศ. 1994) เป็นนักร้องและนักแต่งเพลงชาวอังกฤษ อาชีพนักดนตรีของเขาเริ่มต้นในปี ค.ศ. 2010 ในฐานะผู้เข้าประกวดเดี่ยวในรายการการแข่งขันดนตรีของอังกฤษดิเอ็กซ์แฟกเตอร์ หลังจากที่เขาถูกคัดออกจากรายการ สไตลส์ได้เข้าร่วมวงบอยแบนด์ วันไดเรกชัน กลายเป็นหนึ่งในวงบอยแบนด์ที่ทำรายได้มากที่สุดตลอดกาล ก่อนที่จะหยุดพักอย่างไม่มีกำหนดในปี ค.ศ. 2016

สไตลส์เปิดตัวอัลบั้มเดี่ยวในชื่อตัวเองผ่านโคลัมเบียเรเคิดส์ในปี ค.ศ. 2017 เปิดตัวที่อันดับหนึ่งในสหราชอาณาจักรและสหรัฐอเมริกา และเป็นหนึ่งในสิบอัลบั้มที่ขายดีที่สุดของโลกแห่งปี ในขณะที่ซิงเกิลนำ "Sign of the Times" ขึ้นอันดับหนึ่งในชาร์ตซิงเกิลแห่งสหราชอาณาจักร อัลบั้มที่สองของสไตลส์ในชื่อ ไฟน์ไลน์ (2019) เปิดตัวบนชาร์ตบิลบอร์ด 200 ของสหรัฐฯ ด้วยยอดขายสัปดาห์แรกที่มากที่สุดโดยศิลปินชายชาวอังกฤษ และเป็นอัลบั้มล่าสุดที่รวมอยู่ใน "500 อัลบั้มที่ยิ่งใหญ่ที่สุดตลอดกาล" ของโรลลิงสโตน ในปี ค.ศ. 2020 ซิงเกิลที่สี่ "Watermelon Sugar" ติดอันดับสูงสุดในสหรัฐอเมริกาบิลบอร์ดฮอต 100 อัลบั้มที่สาม แฮร์รีส์เฮาส์ (2022) ทำลายสถิติหลายรายการและได้รับการยกย่องอย่างกว้างขวาง โดยได้รับสาขาอัลบั้มแห่งปีในปี ค.ศ. 2023 ซิงเกิลนำ "As It Was" กลายเป็นเพลงอันดับหนึ่งแห่งปีทั่วโลกตามรายงานของบิลบอร์ด

สไตลส์ยังได้รับรางวัลต่าง ๆ มากมาย รวมถึงบริตอะวอดส์ 6 รางวัล รางวัลแกรมมี 3 รางวัล อิวอร์โนเวลโลอะวอดส์ 1 รางวัล และอเมริกันมิวสิกอะวอดส์ 3 รางวัล บทบาทในภาพยนตร์ของเขา ได้แก่ ดันเคิร์ก (2017) โดนต์วอร์รีดาร์ลิง และ มายโพลิซแมน (ทั้งสองในปี ค.ศ 2022) นอกจากดนตรีและการแสดงแล้ว สไตลส์ยังเป็นที่รู้จักในภาพลักษณ์แฟชั่นสีสันสดใสของเขา เขาเป็นชายคนแรกที่ปรากฏตัวเดี่ยวบนหน้าปกนิตยสารโว้ก

 ผลงงานเพลง 
 แฮร์รี สไตลส์ (2017)
 ไฟน์ไลน์ (2019)
 แฮร์รีส์เฮาส์ (2022)

 ผลงานการแสดง 
 ภาพยนตร์ 
 ปี เรื่อง บทบาท หมายเหตุ 2017 ดันเคิร์ก (Dunkirk) อเล็กซ์  2021 ฮีโร่พลังเทพเจ้า (Eternals) อีรอส / สตาร์ฟ็อกซ์  2022 โดนต์วอร์รีดาร์ลิง (Don't Worry Darling) แจ็ก แชมเบอร์ส  มายโพลิซแมน (My Policeman) ทอม เบอร์เกส 

 สารคดี 
 ปี เรื่อง บทบาท 2013 วันไดเรกชัน: ธิสอิสอัส (One Direction: This Is Us) ตัวเขาเอง 2014 วันไดเรกชัน: แวร์วีอาร์ – เดอะคอนเสิร์ตฟิล์ม (One Direction: Where We Are – The Concert Film) ตัวเขาเอง 2017 แฮร์รี สไตลส์: บีไฮด์ดิอัลบั้ม (Harry Styles: Behind the Album) ตัวเขาเอง

 โทรทัศน์ 
+ ปี เรื่อง รับบท หมายเหตุ 2012ไอคาร์ลี่ (iCarly) ตัวเขาเอง ตอน: "ไอโกวันไดเรกชัน" 2012–2019แซเทอร์เดย์ไนต์ไลฟ์ (Saturday Night Live) พิธีกร / ศิลปินรับเชิญ 5 ตอน (รวม 3 ตอนร่วมกับวันไดเรกชัน) 2017แฮร์รี สไตลส์แอตเดอะบีบีซี (Harry Styles at the BBC) ตัวเขาเอง รายการโทรทัศน์พิเศษ2017, 2019เดอะเลตไนต์โชว์วิตเจมส์ คอร์เดน (The Late Late Show with James Corden) แขกรับเชิญ 2 ตอน 2018แฮปปีทูเก็ตเตอร์ (Happy Together)  ผู้อำนวยการผลิต

 คอนเสิร์ตทัวร์ 
 แฮร์รี ไตลส์: ไลฟ์ออนทัวร์ (2017–2018)
 เลิฟออนทัวร์ (2021–2023)
# ความอ่อนแอ
"ความอ่อนแอ (FEELING)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 28 มีนาคม พ.ศ. 2560 

ในเนื้อเพลง ความอ่อนแอ (Feeling) ชื่อภาษาอังกฤษ (Feeling) ซึ่งเกี่ยวโยงกับเพลง “ความรู้สึกของวันนี้" (Felt) ด้วยพวกเราทั้ง 4 คนดูแล้วน่าจะไม่เหมาะกับคำว่า “ความอ่อนแอ” เท่าไหร่ แต่จริงๆ แล้วคนที่ดูแข็งแรงเวลาอ่อนแอจะยิ่งเป็นหนักกว่าคนทั่วไปเสียอีกความอ่อนแอ เพลงลำดับที่ 2 ในอัลบั้มของโลโมโซนิค สื่อสารผ่านมิวสิกวิดีโอไตรภาค

ส่วนเรื่องราวในมิวสิกวิดีโอเป็นตอนที่ 2 ของมิวสิกวิดีโอไตรภาคจากอัลบั้ม Anti-Gravity ของ Lomosonic มีกลิ่นอายไซไฟต่อเนื่องจาก EP.1 ของมิวสิกวีดิโอเพลง หลอก (NAIVE) โดยหลังจากที่มนุษย์ทดลองทั้งสองพยายามหลบหนี ทว่ามีเพียงมนุษย์ทดลองหญิงผู้เดียวที่เล็ดรอดออกมาจากห้องทดลองได้ นักวิทยาศาสตร์หนุ่มทำร้ายมนุษย์ทดลองชายด้วยความโกรธแค้น ในขณะที่มนุษย์ทดลองหญิงได้พบเจอชายหนุ่มลึกลับอีกคน กระทั่งการสื่อสารสุดท้ายระหว่างมนุษย์ทดลองทั้งสองก็ก่อเกิดความทรมานจากการได้เห็น แต่ไม่สามารถช่วยเหลืออีกฝ่ายได้ จนจิตสัมผัสถูกตัดขาดการเชื่อมต่อ และการแยกจากกันครั้งนี้ นำมาซึ่งความคิดถึงอย่างหลีกเลี่ยงไม่ได้บทที่ 2 แห่งมิวสิกวิดีโอไตรภาค! “ความอ่อนแอ” ซิงเกิ้ลล่าสุดจาก Lomosonic

 ชาร์ต 
ชาร์ต (พ.ศ. 2560)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด Gmember Chart Top 100 ประจำวันที่ 5-11 มีนาคม 2560 9 แคทเรดิโอ ชาร์ต 30 14Cat 30 อัปเดตเพลงชาร์ตประจำสัปดาห์ของแคทเรดิโอ 30 April - 6 May 2017
# หลอก (เพลงโลโมโซนิก)
"หลอก (NAIVE)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 7 มีนาคม พ.ศ. 2560

ส่วนมิวสิควิดีโอเป็นตอนที่ 1 ของมิวสิควิดีโอไตรภาคจากอัลบั้ม Anti-Gravity ของ Lomosonic มีกลิ่นอายภาพยนตร์แนวไซไฟที่มีพล็อตว่าด้วยเรื่องโลกอนาคตที่มนุษย์พลังจิตบางคนได้ถือกำเนิดขึ้นหลังการล่มสลายของอารยธรรมมนุษย์ และจำเป็นต้องถูกกักกันเหมือนสัตว์ทดลองเพื่อทำการวิจัยพลังพิเศษ และในขณะที่ไม่มีใครในห้องทดลองรู้ตัว นักวิทยาศาสตร์หนุ่มก็ได้วางแผนการช่วยเหลือมนุษย์ทดลองหญิงที่เขา ‘หลงใหล’ ให้หนีออกไปกับเขา แต่ก็กลับมีเหตุการณ์ไม่คาดฝันบางอย่างเกิดขึ้น

ชาร์ต
ชาร์ต (พ.ศ. 2560)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด Gmember Chart Top 100 ประจำวันที่ 5-11 มีนาคม 2560 22 แคทเรดิโอ ชาร์ต 30 13Cat 30 อัปเดตเพลงชาร์ตประจำสัปดาห์ของแคทเรดิโอ 27 March - 2 April 2017
# ปฏิบัติการพันท์เซอร์เฟาสท์
ปฏิบัติการพันท์เซอร์เฟาสท์  เป็นปฏิบัติการทางทหารเพื่อจัดการและควบคุมราชอาณาจักรฮังการีที่เยอรมนีดูแลอยู่ในช่วงสงคราม ปฏิบัติการเริ่มต้นในเดือนตุลาคม ค.ศ. 1944 โดยกองทัพเยอรมัน (แวร์มัคท์) เมื่ออดอล์ฟ ฮิตเลอร์ ผู้นำเผด็จการของเยอรมนี ได้ล่วงรู้ว่าพลเรือเอก มิกโลช โฮร์ตี ผู้สำเร็จราชการแห่งฮังการี ได้แอบเจรจาอย่างลับ ๆ ในการยอมจำนนต่อกองทัพแดงแห่งสหภาพโซเวียตที่กำลังจะบุกเข้ามา ฮิตเลอร์จึงได้ส่งอ็อทโท สกอร์ทเซนี หัวหน้าหน่วยคอมมานโดแห่งหน่วยวัฟเฟิน-เอ็สเอ็ส และ Adrian von Fölkersam อดีตผู้บัญชาการกองกำลังพิเศษ ไปยังฮังการี ฮิตเลอร์เกรงกลัวว่าการยอมจำนนของฮังการีจะเป็นการเปิดปีกกองทัพตอนใต้ แบบที่ราชอาณาจักรโรมาเนียได้ไปเข้าร่วมกับสหภาพโซเวียตและตัดกองกำลังทหารเยอรมันไปหนึ่งล้านนายที่กำลังสู้รับกับการรุกของโซเวียตในคาบสมุทรบอลข่าน ปฏิบัติการได้นำโดยปฏิบัติการมาร์กาเรต (Operation Margarethe) ในเดือนมีนาคม ค.ศ. 1944 ซึ่งเป็นการยึดครองฮังการีโดยกองทัพเยอรมัน ฮิตเลอร์ได้คาดหวังว่าจะสามารถรักษาฮังการีเอาไว้ให้อยู่ภายใต้อำนาจแห่งฝ่ายอักษะ

 แหล่งข้อมูลอื่น 
 Earl F. Ziemke, Stalingrad to Berlin: The German Defeat in the East, U.S. Government Printing Office, 1968
 Horthy:, Admiral Miklós (2000). Admiral Nicholas Horthy Memoirs. Nicholas Horthy, Miklós Horthy, Andrew L. Simon, Nicholas Roosevelt (illustrated ed.). Simon Publications LLC. p. 348. ISBN 0-9665734-3-9.
# ทางที่ลมผ่าน
"หลอก (NAIVE)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 9 พฤษภาคม พ.ศ. 2560

เนื้อหาของเพลงพูดถึงสายลมที่พัดหอบเอาความสุขมามอบให้คน 2 คน แต่เมื่อถึงเวลาที่สายลมพัดผ่านไป ความสุขก็จะยังคงอยู่ ณ ที่ตรงนั้นเช่นเดิมไม่เปลี่ยนแปลง และ ‘ทางที่ลมผ่าน’ ที่พวกเขาจินตนาการขึ้นมา ก็ยังคงรอให้สายลมนั้นพัดกลับมาอีกสักครั้ง ไม่ว่าเวลาจะผ่านไปนานสักเท่าไหร่ก็ตาม

ส่วนมิวสิกวีดิโอนี้เป็นตอนที่ 4 และสุดท้ายของมิวสิควิดีโอไตรภาคจากอัลบั้ม Anti-Gravity ของ Lomosonic เมื่อการจากลาที่เต็มไปด้วยความคิดถึงได้เกิดขึ้นในมิวสิควิดีโอเพลง ความอ่อนแอ (FEELING) หลายคนคงลุ้นกันอยู่ว่า มนุษย์ทดลองหญิงและมนุษย์ทดลองชายจะได้กลับมาพบเจอกันอีกไหม รวมถึงตัวละครชายหนุ่มอีกคนที่เพิ่งปรากฏตัวนั้นเป็นใครกันแน่ ซึ่งในเอ็มวีเพลง ทางที่ลมผ่าน ที่เพิ่งปล่อยออกมานั้น มนุษย์ทดลองหญิงก็สามารถส่งพลังจิตไปยังมนุษย์ทดลองชายจนทำให้ทั้งคู่ได้พบกันอีกครั้ง แต่ในขณะเดียวกัน นักวิทยาศาสตร์จอมโหดก็ใช้เรดาร์ติดตามจนเจอ และเมื่อเกิดสถานการณ์อันบีบคั้น มนุษย์ทดลองหญิงจึงตัดสินใจทำบางอย่างเพื่อให้ทุกอย่างสิ้นสุดลง

ชาร์ต
ชาร์ต (พ.ศ. 2560)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด Gmember Chart Top 100 ประจำวันที่ 5-11 มีนาคม 2560 23 แคทเรดิโอ ชาร์ต 30 18
# ปฏิบัติการมาร์กาเรต
ปฏิบัติการมาร์กาเรต เป็นแผนยึดครองฮังการีโดยกองทัพนาซีเยอรมันในช่วงสงครามโลกครั้งที่สอง ตามคำสั่งของอดอล์ฟ ฮิตเลอร์เมื่อวันที่ 12 มีนาคม ปี ค.ศ. 1944 แผนการสำหรับยึดครองโรมาเนียถูกคิดค้นภายใต้ชื่อ ปฏิบัติการมาร์กาเรต 2 แต่ไม่เคยนำมาใช้

 แหล่งข้อมูลอื่น 
 Andreas Hillgruber, Helmuth Greinert, Percy Ernst Schramm, Kriegstagebuch des Oberkommandos der Wehrmacht (Wehrmachtführungsstab) 1940-1945, Band IV: 1. Januar 1944 – 22. Mai 1945 (Bernard & Graefe, 1961)
 Carlile Aylmer Macartney, October Fifteenth: A History of Modern Hungary, 1929–1945, 2 vols. (Edinburgh University Press, 1956–57), II, 226.
 Earl F. Ziemke, Stalingrad to Berlin: The German Defeat in the East, U.S. Government Printing Office, 1968
 Cesarani, David (2005). Eichmann: His Life and Crimes. London: Vintage. pp. 159–195. ISBN 978-0-099-44844-0.
 (see note 1)
# ยุทธการที่ฮาร์คอฟครั้งที่ 1
ยุทธการที่ฮาร์คอฟครั้งที่ 1 ถูกตั้งชื่อโดย วิลเฮล์ม ไคเทิล เป็นการรบทางยุทธศาตร์จากเมืองฮาร์คอฟ (ปัจจุบันคือคาร์คิฟ) สาธารณรัฐสังคมนิยมโซเวียตยูเครน ในปี ค.ศ. 1941 ในระหว่างช่วงสุดท้ายของปฏิบัติการบาร์บารอสซาระหว่างที่กองทัพที่ 6 แห่งเยอรมันของกองทัพกลุ่มตอนใต้และแนวรบตะวันตกเฉียงใต้ของโซเวียต กองทัพที่ 38 ของโซเวียตได้รับคำสั่งให้ปกป้องเมือง ในขณะที่โรงงานอุตสาหกรรมได้ถูกย้ายไปยังทางตะวันออกที่ห่างไกลออกไป

กองทัพที่ 6 ของเยอรมนีจำเป็นต้องยึดเมืองในคำสั่งเพื่อปิดช่องว่างที่กว้างขึ้นต่อกองทัพที่ 17 แห่งเยอรมันในวันที่ 20 ตุลาคม เยอรมันได้สมทบมาถึงฝั่งตะวันตกของเมือง มันได้ถูกยึดโดยกองพลทหารราบที่ 57 (57th Infantry Division) ในวันที่ 24 ตุลาคม ในช่วงเวลานั้น อย่างไรก็ตาม เครื่องมืออุตสาหกรรมของฮาร์คอฟส่วนใหญ่เช่น โรงงานและเครื่องจักรได้รับการเคลื่อนย้ายหรือทำให้กลายเป็นที่ไร้ประโยชน์โดยเจ้าหน้าที่โซเวียต
# ฟุตบอลชิงแชมป์แห่งชาติยุโรป รุ่นอายุไม่เกิน 18 ปี 1982
ฟุตบอลชิงแชมป์แห่งชาติยุโรป รุ่นอายุไม่เกิน 18 ปี 1982 จัตขึ่นที่ ประเทศฟินแลนด์ เป็นการแข่งขันเพื่อหาผู้ชนะในรุ่นอายุต่ำกว่า 18 ปี เพื่อเข้าสู่ ฟุตบอลโลกเยาวชนอายุไม่เกิน 20 ปี 1983. ด้วยการแข่งขันนี้สกอตแลนด์ชนะเป็นครั้งแรก

ผู้เล่น

 รอบแบ่งกลุ่ม 

 กลุ่ม เอ 
TeamsPldWDLGFGAGDPts330071+66320197+24310225–32 300327–50 

วันที่ระหว่างผล21 พฤษภาคม1–04–123 พฤษภาคม4–12–025 พฤษภาคม1–04–2

 กลุ่ม บี 
TeamsPldWDLGFGAGDPts321020+25320142+2431112203 300326–40 

วันที่ระหว่างผล21 พฤษภาคม2–11–023 พฤษภาคม1–01–025 พฤษภาคม3–10–0

 กลุ่ม ซี 
TeamsPldWDLGFGAGDPts321041+35312043+1431115503 300337–40 

วันที่ระหว่างผล21 พฤษภาคม2–12–123 พฤษภาคม3–21–125 พฤษภาคม1–12–0

 กลุ่ม ดี 
TeamsPldWDLGFGAGDPts321061+55321073+45301226–41 301227–51 

วันที่ระหว่างผล21 พฤษภาคม3–03–123 พฤษภาคม2–03–125 พฤษภาคม1–11–1

 รอบรองชนะเลิศ 

 นัดชิงอันดับที่ 3 

 รอบชิงชนะเลิศ
# มิสแกรนด์เชียงราย
มิสแกรนด์เชียงราย  เป็นการประกวดนางงามสำหรับหญิงระดับจังหวัดเชียงรายทางภาคเหนือของประเทศไทย จุดประสงค์เพื่อเข้าร่วมการประกวดเป็นแบบอย่างที่ดีในสังคมและเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

สรุปผล
3rd runner-up จุฑามาศ เมฆเสรี (2020)
Top 10/11 มาลัยกะ คาร (2022),ภัทรวดี บุญมีทรัพย์ (2023)
TOP 20 ศิริพร วันเงิน (2019)

สถิติเข้ารอบ 4 ครั้ง

รางวัล
นางงามรักแร้งาม จุฑามาศ เมฆเสรี (2020)

 ผู้ครองตำแหน่งมิสแกรนด์เชียงราย 
ปีผู้ดำรงตำแหน่งอายุ2025ศศิ เหงียนวัน24 2024 ปองทิพย์ธิดา วจิตรสุวรรณ 24 2023 ภัทรวดี บุญมีทรัพย์ 24 2021-2022 มาลัยกะ คาร 18 2020 จุฑามาศ เมฆเสรี 25 2019 ศิริพร วันเงิน 22 2018 นิศารัตน์ นาโควงค์ 23 2017 วันทนีย์ ฟักแก้ว 24 2016 พัชรญดา สุทฑธิเดชภูวดล 24

 ผลงานการประกวดระดับมิสแกรนด์ไทยแลนด์
สัญลักษณ์สี

 มิสแกรนด์เชียงราย 
ปีผู้ดำรงตำแหน่งตำแหน่งในการประกวดรางวัลพิเศษ2025ศศิ เหงียนวันUnplaced12 คนสุดท้าย
แกรนด์วอยซ์ ลูกทุ่งมหาชน 2024 ปองทิพย์ธิดา วจิตรสุวรรณ 2023 ภัทรวดี บุญมีทรัพย์ Top 11 (5th Runner-up)  2022 มาลัยกะ คาร Top 10 (5th Runner-up) colspan=4  2020 จุฑามาศ เมฆเสรี 3rd runner-up 
นางงามรักแร้งาม 2019 ศิริพร วันเงิน Top 20 2018 นิศารัตน์ นาโควงค์ Unplaced  2017 วันทนีย์ ฟักแก้ว Unplaced 2016 พัชรญดา สุทฑธิเดชภูวดล  Unplaced 

หมายเหตุ
จุฑามาศ เมฆเสรี เคยประกวดมิสแกรนด์จังหวัดชุมพร 2019 และเป็นตัวแทนจังหวัดในปีนั้น ได้เข้ารอบ 20 คนสุดท้าย
# อันรากูจูอิง
thumb|พระราชสุสานของจักรพรรดิโคะโนะเอะ

อันรากูจูอิง  วัดในพระพุทธศาสนาที่ตั้งอยู่ในเมืองเกียวโต สร้างขึ้นโดยจักรพรรดิโทบะ จักรพรรดิองค์ที่ 74 เมื่อ พ.ศ. 1580 พระศพของจักรพรรดิโทบะและจักรพรรดิโคโนเอะได้ถูกนำมาฝังไว้ที่พระราชสุสานในวัดแห่งนี้
# ไพโรโซม
ไพโรโซม  เป็นสิ่งมีชีวิตชนิดหนึ่ง เป็นสัตว์น้ำที่อยู่ในไฟลัมสัตว์มีแกนสันหลัง และไฟลัมย่อยยูโรคอร์ดาตา จัดอยู่ในสกุล Pyrosoma นอกจากนี้แล้วยังมีชื่อสามัญเรียกว่า "แตงกวาดองทะเล" (Sea pickles)

ไพโรโซม เป็นสัตว์ที่มีลำตัวโปร่งใส ลำตัวยาวเหมือนกรวยขนาดยาว สามารถเรืองแสงเป็นสีฟ้าหรือเขียวได้ เป็นสัตว์ที่หายาก แต่เป็นสัตว์ที่ไม่มีกะโหลกหรือขากรรไกรหรือกล้ามเนื้อ จึงไม่สามารถเคลื่อนไหวได้ด้วยตนเอง แต่จะล่องลอยไปตามกระแสน้ำ ไพโรโซมเกิดขึ้นจากการรวมตัวกันของสัตว์ขนาดเล็กลักษณะเหมือนแมงกะพรุนคือ "ซูอิก" (Zooid) จำนวนนับพันตัวรวมตัวกันอยู่ โดยเฉลี่ยแล้วจะมีความยาวประมาณ 30 เซนติเมตร หรือ 60 เซนติเมตร หรือแม้แต่มีความยาวแค่ไม่กี่เซนติเมตร แต่ก็มีการพบตัวที่มีความยาวถึง 30 หรือ 35 เมตร ขนาดเทียบเท่ากับวาฬขนาดใหญ่เลยทีเดียว

ไพโรโซม กินสาหร่ายขนาดเล็กที่ไม่สามารถมองได้ด้วยตาเปล่าเป็นอาหาร รวมถึงแพลงก์ตอน เป็นสัตว์ที่ไม่มีอันตรายต่อมนุษย์ แต่ทว่าสร้างความรำคาญให้แก่อุตสาหกรรมประมง โดยเฉพาะการประมงในสหรัฐอเมริกา เนื่องจากสามารถเกาะคลุมอุปกรณ์ประมงได้ ทำให้ไม่สามารถจับปลาได้ หากมีเป็นจำนวนมาก อาจต้องทำให้เรือประมงบางลำต้องย้ายที่ประมงหนี โดยบริเวณชายฝั่งของแคลิฟอร์เนียไม่เคยมีรายงานการพบไพโรโซมมาก่อนเลย จนกระทั่งในปี ค.ศ. 2012 มีรายการการพบครั้งแรกในแม่น้ำที่รัฐแคลิฟอร์เนีย จนปัจจุบันมีพบตลอดความยาวตั้งแต่แคลิฟอร์เนียไปจนถึงอลาสกา โดยเฉพาะฝั่งตะวันออกเฉียงใต้ของอลาสกา ที่นั่น เรือประมงต้องหยุดทำการประมงเนื่องจากการแพร่ระบาดของไพโรโซม ทั้งนี้เชื่อว่าเป็นผลมาจากภาวะโลกร้อนหน้า 7 โลกาภิวัฒน์ GLOBALIZATION, สัตว์ประหลาดใต้น้ำชุกชายฝั่งทะเลสหรัฐอเมริกา. "โลกโศภิณ". ไทยรัฐปีที่ 68 ฉบับที่ 21714: วันอังคารที่ 4 กรกฎาคม พ.ศ. 2560 ขึ้น 11 ค่ำ เดือน 8 ปีระกา

การจำแนก
คำว่า Pysoroma หรือ Pyrosome มาจากภาษากรีกคำว่า  pyro หมายถึง "ไฟ" และ soma หมายถึง "ร่างกาย"

Pyrosoma aherniosum Seeliger, 1895
Pyrosoma atlanticum Péron, 1804
Pyrosoma godeauxi van Soest, 1981
Pyrosoma ovatum Neumann, 1909
# สถานีรถไฟชิมบาชิ
สถานีรถไฟชิมบาชิ  เป็นสถานีรถไฟในเขตมินาโตะ กรุงโตเกียว สามารถเดินไปย่านกินซะราว 10 นาทีจากสถานีนี้ ให้บริการรถไฟฟ้าสามระบบคือ JR ตะวันออก, โตเกียวเมโทร และ รถไฟใต้ดินโทเอ
# อาเซียนฟุตซอลคลับแชมเปียนชิพ 2017
อาเซียนฟุตซอลคลับแชมเปียนชิพ 2017 เป็นการแข่งขันอาเซียนฟุตซอลคลับแชมเปียนชิพครั้งที่ 3 จัดขึ้นที่กรุงเทพมหานคร ประเทศไทย เริ่มต้นตั้งแต่วันที่ 3 จนถึงวันที่ 9 กรกฎาคม 2560

 ทีมที่เข้าร่วม 

กลุ่ม เอ
สมาคมทีม ไทยการท่าเรือ  บรูไน ชาห์ ยูไนเต็ด  เมียนมาร์พะเย ยูไนเต็ด อินโดนีเซียเปอร์มาตา อินดะห์ มาโนะก์วารี

กลุ่ม บี
สมาคมทีม ออสเตรเลียอีสต์โคสต์ ฮีต  เวียดนามซันนา ควั๊ญ ฮวา  มาเลเซียมะละกา ยูไนเต็ด ลาวเวียงจันทน์ แคปิตอล

 สนามแข่งขัน 
กรุงเทพมหานครบางกอกอารีนาความจุ: 12,000 300px

 รอบแบ่งกลุ่ม 
กลุ่มเอ

|}

ผ่านเข้าสู่รอบแพ้คัดออก

กลุ่มบี

|}

ผ่านเข้ารอบสู่รอบแพ้คัดออก

รอบแพ้คัดออก
สายการแข่งขัน

รอบรองชนะเลิศ

นัดชิงอันดับที่ 3

รอบชิงชนะเลิศ

 ชนะเลิศ 
อาเซียนฟุตซอลคลับแชมเปียนชิพ 2017การท่าเรือ สมัยที่สาม
# ไอดับเบิลยูจีพี ยูไนเต็ดสเตทส์ แชมเปี้ยนชิพ
ไอดับเบิลยูจีพี ยูไนเต็ดสเตทส์ (เฮฟวีเวต) แชมเปี้ยนชิพ (IWGP United States (Heavyweight) Championship) เป็นเข็มขัดแชมป์จากนิวเจแปนโปรเรสต์ลิง (NJPW) ก่อตั้งขึ้นเมื่อวันที่ 12 พฤษภาคม 2017

ทัวร์นาเมนต์หาแชมป์คนแรก

ประวัติศาสตร์
#Order in reign historyReignThe reign number for the specific wrestler listedEventThe event in which the title was wonSuccessful defensesThe number of successful defenses the champion had during his reign —Used for vacated reigns so as not to count it as an official reign N/AThe information is not available or is unknown +Indicates the current reign is changing daily
 #WrestlerReignDateDaysheldLocationEventSuccessful defensesNotesRef.Omega defeated Tomohiro Ishii in the finals of an eight-man tournament to become the inaugural champion.+
# ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017 (หรือที่รู้จักในชื่อ ยูฟ่า อันเดอร์-19 ยูโร 2017) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 16 (ครั้งที่ 66 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. จอร์เจีย, ซึ่งได้รับการคัดเลือกโดยยูฟ่าเมื่อวันที่ 26 มกราคม ค.ศ. 2015, จะเป็นเจ้าภาพจัดการแข่งขัน.

รอบคัดเลือก

ทีมที่ผ่านเข้ารอบ
 ประเทศ วิธีการเข้ารอบ จำนวนครั้งที่เข้ารอบ เข้ารอบครั้งล่าสุด ผลงานดีที่สุด       2013   (2013)       2016   (2010, 2013, 2015, 2016)       2016   (2008, 2014)       2016   (2005, 2009)       2016   (2003, 2014)       2014   (2008, 2014)       2011   (2011)       –  ครั้งแรก

สนามแข่งขัน

แมตช์รอบสุดท้ายจะจัดขึ้นในสี่สนามแข่งขันที่ตั้งอยู่ในสองเมือง:

สนามที่ตั้งความจุMikheil Meskhi Stadiumทบิลีซี27,000Mikheil Meskhi Stadium-2ทบิลีซี2,000David Petriashvili Stadiumทบิลีซี3,000Tengiz Burjanadze Stadiumกอรี5,000

ผู้เล่น

รอบแบ่งกลุ่ม
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 24 เมษายน พ.ศ. 2560.

เวลาทั้งหมดเป็นเวลาท้องถิ่น, GET (UTC+4).

กลุ่ม เอ

กลุ่ม บี

รอบแพ้คัดออก

สายการแข่งขัน

รอบรองชนะเลิศ

รอบชิงชนะเลิศ

อันดับดาวซัลโว
การแข่งขันทั้งหมดมี 39 ประตูที่ทำได้ใน 15 นัด, สำหรับค่าเฉลี่ย  ประตูต่อนัด.

3 ประตู

 Ben Brereton
 Ryan Sessegnon
 Joël Piroe
 Viktor Gyökeres

2 ประตู

 Daniel Turyna
 Lukas Nmecha
 Rui Pedro

1 ประตู

 Georgi Rusev 
 Martin Graiciar
 Filip Havelka
 Ondřej Šašinka
 Mason Mount
 Easah Suliman
 Giorgi Chakvetadze
 Giorgi Kokhreidze
 Etienne Amenyido
 Aymen Barkok
 Sidney Friede
 Gökhan Gül
 Tobias Warschewski
 Jay-Roy Grot
 Rodney Kongolo
 Mésaque Djú
 Gedson Fernandes
 João Filipe
 Rafael Leão
 Jesper Karlsson

1 การทำเข้าประตูตัวเอง

 Dujon Sterling (ในนัดที่พบกับ โปรตุเกส)
# เจ้าหญิงซีไนตาฟารา ฟากาฟานูอา
เจ้าหญิงซีไนตาฟารา ฟากาฟานูอา  หรือ เจ้าหญิงซีไนตาฟารา ฟากาฟานูอา มกุฎราชกุมารีแห่งตองงา พระวรชายาใน เจ้าชายตูโปอูโตอา อูลูกาลาลา พระราชโอรสใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ  ทั้ง 2 พระองค์ทรงมีพระราชโอรสและธิดาร่วมกัน 2 พระองค์คือ เจ้าชายเตาฟาอาเฮา มานูมาตาองโก กับ เจ้าหญิงมาโลฮา โตกูอาโฮ

 เครื่องราชอิสริยาภรณ์ 
 : Dame Grand Cross of the Order of the Crown of Tonga (DGCCT)Royal Ark, Tonga – Tupou 10
 : Dame Grand Cross of the Order of the Royal Household Order of Tonga (DGCRH)http://matangitonga.to/sites/matangitonga.to/files/styles/article_slide/public/20150704_Saturday_0144_alk.jpg?itok=187_GUl6
 : Recipient of the King Tupou VI Coronation Medal
หมวดหมู่:บุคคลที่เกิดในปี พ.ศ. 2530
หมวดหมู่:ราชวงศ์ตูโปอู
หมวดหมู่:มกุฎราชกุมารี
# ฉันไม่รู้
"ฉันไม่รู้" เป็นซิงเกิลของนักร้อง เบล สุพล ประพันธ์เนื้อร้อง-แต่งทำนองโดย ปัณฑพล ประสารราชกิจ และเรียบเรียงโดย เชาวรัตน์ หรรษคุณาฒัย และกรณ์ มหาดำรงค์กุล ออกจำหน่ายในวันที่ 14 กุมภาพันธ์ พ.ศ. 2560

เนื้อหาของเพลงนี้พูดถึงความรักของคนสองคน ที่อีกฝ่ายหนึ่งยังคิดว่ามันกำลังไปได้ด้วยดีอยู่ จนไปพบว่าที่ผ่านมาความรักครั้งนี้ไม่ได้เป็นอย่างที่คิด ความรู้สึกอีกฝ่ายนั้นได้จางหายลดน้อยลงไปนานแล้วพร้อมกับมีคนใหม่ที่ก้าวเข้ามา

การตอบรับ
เพลง ฉันไม่รู้ ได้อันดับ 2 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ประจำวันที่ 29 เมษายน พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2560)อันดับสูงสุด 95.5 เอฟเอ็ม เวอร์จิ้นฮิตซ์ ชาร์ตท็อป 40ชาร์ตเพลงฮิต 20 อันดับ 95.5 FM Virgin Hitz TOP 20 ประจำวันที่ 23 – 29 เมษายน 2560 7  วัน 103.5 ชาร์ต วันทูเท็นเพลงไทยเพราะๆ ฮิตๆ จากคลื่น FM ONE 103.5 CHART ONE TO TEN Date 15 พฤษภาคม 2560 6 จูกซ์ท็อป 100 ซองส์ 52 จูกซ์ท็อป 50 ไทยซองส์ 2 อีเอฟเอ็ม ชาร์ต 94 ท็อป แอรเพลย์100 เพลงที่ถูกเปิดมากที่สุดบนหน้าปัดวิทยุในประเทศไทย ในชาร์ต EFM Top AirPlay 100 เพลง ประจำวันที่ 29 เมษายน 2560 2 แคทเรดิโอ ชาร์ต 30 6New Cat เพลงใหม่ประจำสัปดาห์ 19 - 25 February 2017
# รักหลงโรง
รายชื่อนักแสดง
 ชาลิดา วิจิตรวงศ์ทอง รับบทเป็น กีรณา แก้วกังสดาล (แกรนด์ / แก้ว / ลูกแก้ว)
 จรณ โสรัตน์ รับบทเป็น ตุลา รักษ์ศิริสกุล (ตุลย์)
 ฐากูร การทิพย์  รับบทเป็น ร.ต.ท. ไรวินทร์ อิทธิภาค
 นันทนัช โล่ห์สุวรรณ รับบทเป็น กัณหา ห้วยท้ายกุด
 ภูศิลป์ วารินรักษ์ รับบทเป็น ชาลี ห้วยท้ายกุด
 หทัยชนก สวนศรี รับบทเป็น หยกฟ้า มายาพร / หยก
 สุนารี ราชสีมา รับบทเป็น มัทรี ห้วยท้ายกุด
 เบญจวรรณ เทิดทูลกุล รับบทเป็น ดาว
 เตชินท์ พลอยเพชร รับบทเป็น นุ่มนิ่ม
 วิรากานต์ เสณีตันติกุล รับบทเป็น โรสิตา (โรซี่)
 พิมพ์ทอง วชิราคม รับบทเป็น รสิตา
 จักรกฤษณ์ อำมรัตน์ รับบทเป็น พงษ์พัฒน์ ศักดามงคลชัย (เสี่ยฮุ่ย)
 บุศย์สิริ รัตนาไพศาลสุข รับบทเป็น เนตรดารา (เนตร)
 พิมพ์แข กุญชร ณ อยุธยา รับบทเป็น ป้าไฝ
 ศานติ สันติเวชกุล รับบทเป็น ท่านบวรฤทธิ์
 พรนภา เทพทินกร รับบทเป็น อารดา (อาของกีรณา)
 ชาคริต จตุพรวัฒนพนธ์ รับบทเป็น ไอศูรย์ (ลูกชายบุญธรรมของท่านบวรฤทธิ์)
 คิง ก่อนบ่าย รับบทเป็น หล่อ
 กรวิชญ์ บุญศรี รับบทเป็น ชิบ (ลูกชายของเสี่ยฮุ่ย)
 ธนาวุฒิ ศรีเทพ รับบทเป็น น้ำตาล
 ปราโมทย์ เทียนชัยเกิดศิลป์  รับบทเป็น เกลือ
 วสันต์ พัดทอง รับบทเป็น จ่าวิล
 บุญสร้าง เรืองนนท์ รับบทเป็น ลุงเสริม
 ด.ญ. กานต์พิชชา ชุนหะศรี (ลูกอิน) รับบทเป็น กุ๊ก
 ด.ญ. กานต์ชนิต ชุนหะศรี (ลูกจัน) รับบทเป็น กิ๊ก
 ด.ช. ชนะเดช เขียวเซ็น รับบทเป็น เปี๊ยก

นักแสดงรับเชิญ
 อรสา พรหมประทาน รับบทเป็น แม่แตงอ่อน (แม่ของตุลา)
 โฉมฉาย ฉัตรวิไล รับบทเป็น  ยายขวัญ
 โกสินทร์ ราชกรม รับบทเป็น ไฮโซ แชมป์
 ญาณี ตราโมท รับบทเป็น (ตาของตุลา)
 จอห์น บราโว่ รับบทเป็น เดช (ลูกน้องของไอศูรย์,พี่ชายของเนตรดารา)
 ด.ญ.ชนัญญา เลิศวัฒนามงคล รับบทเป็น ลูกแก้ว หรือ แกรนด์ กีรณา (วัยเด็ก)
 สมบัติ วงศ์ทิพย์ รับบทเป็น พี่ศรี 
 ศิรินทร ศรีแก้ว รับบทเป็น พี่เนาว์ 
 ประพฤติธรรม คุ้มชาติ รับบทเป็น นักแสดงประกอบในกองละคร 
 กฤตภาส จันทนะโพธิ รับบทเป็น นายแพทย์  
 กนกวรรณ ชำนาญการ รับบทเป็น ผู้ประกาศข่าวช่อง 3 
 อนุพงศ์ มีลอด รับบทเป็น พนักงานโรงแรม 
 บดินทร์ หมู่หมื่นศรี รับบทเป็น หลวงพ่อที่มาสวดมนต์พิธีศพยายขวัญ ดาสารท 
 สหภูมิ โตตรึงทรัพย์ รับบทเป็น เสี่ย (ลูกค้าที่มาใช้บริการในโรงแรมม่านรูด) 
 นิธิโรจน์ สิมะกำธรณ์ รับบทเป็น
 กิตติพงษ์ ลีลาศุภเดช รับบทเป็น กร รังสรรค์ หรือ พี่กร (ผู้กำกับการแสดงละครชื่อดังที่โดนเนตรดาราวางยาพิษผสมในกระบอกน้ำจนกระทั่งเสียชีวิตในที่สุด)
 โฆษวิส ปิยะสกุลแก้ว รับบทเป็น พิธีกรชายในงาน GOLD STAR AWARD 2017
 สิริเวช เจริญชนม์ รับบทเป็น ตำรวจ 
 จารุวัธน์ ทองโบราณ รับบทเป็น ตำรวจ 
 จตุเดช เกษมลาวัณย์ รับบทเป็น ตำรวจ 
 ณัฐพล มีสมาน รับบทเป็น ตำรวจ  
 วิชาญ เขียนสอาด รับบทเป็น ตำรวจ 
 พิมล โชคกำเนิด รับบทเป็น ตำรวจ 
 ดำรงค์ศักดิ์ เรืองศรี รับบทเป็น ตำรวจ
 รัฐรส ทิพวรรณ รับบทเป็น ตำรวจหญิง

การตอบรับ

 เรตติ้ง 

ตอนที่ออกอากาศเรตติ้งทั่วประเทศ 1 1 กันยายน พ.ศ. 2560 3.3 2 2 กันยายน พ.ศ. 2560  3 3 กันยายน พ.ศ. 2560 3.1 4 8 กันยายน พ.ศ. 2560 2.9 5 9 กันยายน พ.ศ. 2560  6 10 กันยายน พ.ศ. 2560 3.0 7 15 กันยายน พ.ศ. 2560 3.1 8 16 กันยายน พ.ศ. 2560 2.9 9 17 กันยายน พ.ศ. 2560 3.3 10 22 กันยายน พ.ศ. 2560 3.2 11 23 กันยายน พ.ศ. 2560  12 (ตอนจบ) 24 กันยายน พ.ศ. 2560 3.8
# ถุงขยะ
thumb|right|upright|ถุงดำ

ถุงขยะ  เป็นถุงพลาสติกชนิดใช้แล้วทิ้งสำหรับการบรรจุขยะ,
มักจะนำมาใส่บุไว้ด้านในถังขยะเพื่อให้สามารถรวบและนำขยะไปทิ้งได้ง่าย,
นำมาคล้องไว้กับห่วงโลหะเพื่อใช้แทนถังขยะ, หรือใช้ใส่รวบรวมขยะเมื่อเก็บขยะด้วยมือ

ถุงขยะโดยปกติจะผลิตด้วยพลาสติกพอลิเอทิลีนเหมือนกับถุงพลาสติกทั่วไป
แต่มักจะผลิตเป็นสีดำทึบ ทำให้นิยมเรียกกันว่าถุงดำ,
แต่ถุงขยะซึ่งใช้แทนถังขยะสาธารณะในปัจจุบันมักเป็นสีใส
เพื่อให้สามารถสังเกตได้ง่ายหากมีวัตถุต้องสงสัยอยู่ภายใน (เช่น ระเบิด)
# นิ้วเกิน
นิ้วเกิน  เป็นความผิดปกติแต่กำเนิดชนิดหนึ่งที่ทำให้มีนิ้วหรือนิ้วหัวแม่มือมากกว่าปกติ อาจพบในมนุษย์ สุนัข แมว หรือสัตว์อื่นๆ ก็ได้

สาเหตุ
ภาวะนิ้วเกินมีความสัมพันธ์กับการกลายพันธุ์หลายชนิด อาจเกิดจากการกลายพันธุ์ในยีนที่ควบคุมการสร้างนิ้วเองหรือการกลายพันธุ์ในบริเวณอื่นของดีเอ็นเอที่ควบคุมยีนอีกทีหนึ่ง เช่น ซิสเรกูลาทอรีเอเลเมนท์
# พระราชวังโทงู
ในประเทศญี่ปุ่น พระราชวังโทงู ไม่ได้หมายถึงที่ประทับของมกุฎราชกุมารอย่างเดียว เจ้าชายฟูมิฮิโตะ อากิชิโนะโนะมิยะ รัชทายาทองค์ปัจจุบัน ไม่ใช่ทายาทสายตรงของสมเด็จพระจักรพรรดินารูฮิโตะ และไม่ใช่มกุฎราชกุมาร ดังนั้นจึงไม่มีมกุฎราชกุมารเสด็จมาประทับที่พระราชวังโทงู จนกว่าจะมีมกุฎราชกุมารอย่างเป็นทางการ

 พระราชวังอากาซากะ 
วังที่เจ้าชายนารูฮิโตะมกุฎราชกุมารในขณะนั้นประทับก่อนสืบราชบัลลังก์ดอกเบญจมาศในวันที่ 1 พฤษภาคม ค.ศ. 2019 ถูกเรียกว่าพระราชวังโทงู"The Crown Prince's Residence", The Crown Prince's Residence - The Imperial Household Agency, Imperial Household Agency. แต่เปลี่ยนชื่อเป็น พระราชวังอากาซากะ (赤坂御所, Akasaka-gosho) เมื่อมกุฎราชกุมารนารูฮิโตะขึ้นครองราชบัลลังก์ องค์จักรพรรดิใช้วังแห่งนี้เป็นที่ประทับหลักของพระองค์ จนกระทั่งพระองค์และพระราชวงศ์ของพระองค์ย้ายไปประทับที่พระตำหนักฟูกิอาเงะในพระราชวังอิมพีเรียลในเดือนกันยายน ค.ศ. 2021 หลังจากปรับปรุงเสร็จแล้ว